  Виталий Пронин Кызьпу арамалэн луоно тусыз.Президентэз быръёнэн ӵош шаерысьтымы 247 сюрс пала адями мылкыдзэ вераз, кыӵе шутэтскон интыосты матысь дыре выльдоно. Лэсьтӥськонъя, архитектурая но улон инты политикая министрлэсь ужзэ быдэсъясь Иван Ястреб верамъя, Ижын уката трос куара сётэмын Шор площадь понна - 50 сюрслэсь ятыр. Ог 47 сюрс пала адями мылкыдзэ вераз Иж тымет котырез шулдыртон, 31 сюрс палаез - Киров нимо паркез туала шӧмъем карон понна. Кызьпу арама 13 пӧлысь кылиз 6-тӥ интые, 28 сюрс 195 куараен. Сарапулын улӥсьёс уката мыло-кыдо куаразэс сётӥзы Кам ярдурез шулдыртон понна, нош глазовъёс тужгес кулэен лыдъязы «Горсад» проектэз. Воткаын куараосты туннэ лыдъяло на. Элина Кумачёва  